Referat FAU-møte 07.09.21

**Til stede:**

Hillevi Nordli (1A), Gunn Greger (1B), Elisabeth Jonassen (2A), Hanne Elisabet Kinsarvik (3. trinn), Ingeborg Iversen Albertsen (4. trinn), Britt Endresen (7A) og Marianne Hjelen (7B)

**Fraværende:**

2B, 5A, 5B og 6. trinn

**Informasjon fra rektor Elin**

Skolen startet på grønt nivå i forhold til smittevern. Dette vil si at alle elevene har hatt friminutt sammen og fadder ordningen for første og andreklassingene har kommet i gang.

Det har vært avholdt samling for hele skolen utendørs, hvor lærere, elev representanter og lekepatrulje fikk presentere seg.

Det er stort fokus på tilhørighet.

Skolen har mange barn med særskilte behov.

Nytt for året er at skolen har fått et eget helseteam. De skal jobbe med trivsel i skolen, skolevegring og utagerende elever. Teamet består av Helsesykepleier, representant fra PPT og skole psykolog.

Det er også opprettet et Trivselsteam bestående av miljøterapeut og lærer Patricia Levinsen.

I tillegg til at elevene deltar i lekepatruljen vil det også være lærere med ute for å styre leken, i tillegg til de som er utevakt.

Skolen er av Statsforvalteren i Møre og Romsdal nominert til Dronning Sonjas Skolepris som skal gå til en skole som utmerker seg ved å praktisere likeverd og inkludering. En nominasjon som vi alle kan være stolte av.

**Gå til skolen aksjon:** Skolen vil fremover ha fokus på å få flere av elevene til å gå eller sykle til skolen. Man opplever fortsatt at mange av elevene kjøres til skolen. Et forslag er en slags konkurranse der den klassen som har flest som går eller sykler til og fra skolen i en gitt periode kan premieres.

Nå som høsten er her så starter vi opp med trafikkvakter rundt skolen. Det enkelte trinn har en uke med vakt hver og klassekontaktene sørger for å sette opp foreldre til vaktene de ulike ukene. Vi starter med 7. trinn i uke 37. Egen e-post med skriv som kan brukes for å sette opp vakten og hvilken uke man skal ha sendes til klassekontaktene. Når den er utfylt sendes den til læreren slik at den kan sendes ut som ranselpost.

For å jobbe aktivt med trafikk sikkerhet rundt skolen trenger vi engasjerte foreldre, vi håper å få på plass en gruppe som kan jobbe sammen med skolen. Fint om alle lufter dette på de kommende foreldremøtene som skal avholdes på trinnene. Interesserte kan ta kontakt med FAU leder

Valg av FAU-leder, nestleder, og kasserer.

* Britt Endresen FAU-leder.
* Elisabeth Jonassen overtar som nestleder
* Hanne Elisabet Kinsarvik overtar som kasserer. Med støtte fra Britt i starten